****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SAISTOŠIE NOTEIKUMI**

Jūrmalā

|  |  |  |  |
| --- | --- | --- | --- |
|  |  | **Nr.** |  |

|  |  |
| --- | --- |
|  | (protokols Nr. , . punkts) |

**Par pašvaldības nodevu par ielu tirdzniecību Jūrmalas valstspilsētas administratīvajā teritorijā**

Izdoti saskaņā ar likuma “Par nodokļiem un nodevām” 12. panta pirmās daļas 4. punktu un Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” 3. un 9. punktu

1. **Vispārīgie jautājumi**
2. Saistošie noteikumi (turpmāk – Noteikumi) nosaka:
   1. Jūrmalas valstspilsētas pašvaldības (turpmāk – Pašvaldība) nodevas likmi (turpmāk – Nodeva) par ielu tirdzniecību, ielu tirdzniecības organizēšanu vai sabiedriskās ēdināšanas pakalpojumu sniegšanu, tajā skaitā publiska pasākuma laikā (turpmāk kopā saukta arī “Ielu tirdzniecība”) Jūrmalas valstspilsētas administratīvajā teritorijā;
   2. Nodevas atbrīvojumus un atvieglojumus;
   3. Nodevas apmaksas kārtību.
3. Noteikumos lietotie termini:
   1. **Centra rajons** – Jūrmalas valstspilsētas administratīvā teritorija starp Ērgļu ielu, Madonas ielu, dzelzceļu un pludmali;
   2. **sabiedriskās ēdināšanas pakalpojumu sniegšana**– gan situācija, kad sabiedriskās ēdināšanas pakalpojumu sniedzējs pastāvīgajā vietā un publiskajā vietā ir viena un tā pati persona, kā arī izvēlētā sabiedriskās ēdināšanas pakalpojumu sniegšanas vieta atrodas pastāvīgās sabiedriskās ēdināšanas pakalpojumu sniegšanas vietas tiešā tuvumā (turpmāk – Sabiedriskās ēdināšanas pakalpojumu sniegšana ar piesaisti pastāvīgai pakalpojumu sniegšanas vietai), gan sabiedriskās ēdināšanas pakalpojumu sniegšana pludmales nogabalos;
   3. **izsole**- ar Jūrmalas domes lēmumu apstiprināta nomas tiesību izsole par Pašvaldībai piederošu vai valdījumā esošu zemesgabalu nomu, ar mērķi uz noteiktu laiku izsolīt Ielu tirdzniecības vietas;
   4. **mēnesis**  - šo Noteikumu izpratnē 30 kalendārās dienas.

1. **Nodeva par Ielu tirdzniecību Jūrmalas valstspilsētas administratīvajā teritorijā**
2. Nodeva Sabiedriskās ēdināšanas pakalpojumu sniegšanai ar piesaisti pastāvīgai pakalpojumu sniegšanas vietai (par 1 m2 aizņemtās teritorijas platības), neatkarīgi no realizējamo preču grupas:

|  |  |  |  |
| --- | --- | --- | --- |
| **Nr.p.k.** | **Sabiedriskās ēdināšanas pakalpojumu sniegšanas vieta** | **Nodevas likme dienā (EUR)** | **Nodevas likme mēnesī (EUR)** |
|  | Centra rajons | 0,23 | 5,75 |
|  | Ārpus Centra rajona | 0,16 | 4 |

1. Realizējamās preču grupas un Nodeva par vienu Ielu tirdzniecības un Ielu tirdzniecības organizēšanas vietu Centra rajonā:

|  |  |  |  |
| --- | --- | --- | --- |
| **Nr.p.k.** | **Realizējamo preču grupas** | **Nodevas likme dienā (EUR)** | **Nodevas likme mēnesī (EUR)** |
|  | pašražoti mākslas un amatniecības priekšmeti; | 4 | 80 |
|  | rūpnieciski ražoti suvenīri ar Jūrmalas tematiku; | 5 | 100 |
|  | rūpnieciski ražoti suvenīri ar Latvijas un Eiropas Savienības tematiku; | 7 | 140 |
|  | ogas, augļi, biškopības produkti; | 5 | 100 |
|  | karstās un aukstās uzkodas no speciālām tirdzniecības iekārtām (piemēram, saldējums, vafeles, popkorns, cukurvate u.c.); | 8 | 160 |
|  | ziedi, zari, no tiem gatavoti izstrādājumi, puķes podos; | 5 | 100 |
|  | Ziemassvētkiem paredzēti nocirsti vai podos augoši dažādu sugu skuju koki; | 10 | 200 |
|  | mājas apstākļos ražoti pārtikas produkti no pašu ražotās lauksaimniecības produkcijas; | 6 | - |
|  | bezalkoholiskie dzērieni; | 10 | 200 |
|  | bezalkoholiskie dzērieni no pašapkalpošanās tirdzniecības iekārtām; | 16 | 320 |
|  | ar izklaidi un mākslu saistīti pakalpojumi (piemēram, sejas apgleznošana, karikatūru gleznošana, hennu gleznošana, biļešu tirdzniecība utml., izņemot ielu muzicēšana). | 5 | 100 |

1. Realizējamās preču grupas un Nodeva par vienu Ielu tirdzniecības un Ielu tirdzniecības organizēšanas vietu ārpus Centra rajona:

|  |  |  |  |
| --- | --- | --- | --- |
| **Nr.p.k.** | **Realizējamo preču grupas** | **Nodevas likme dienā (EUR)** | **Nodevas likme mēnesī (EUR)** |
|  | pašražoti mākslas un amatniecības priekšmeti; | 3,2 | 64 |
|  | rūpnieciski ražoti suvenīri ar Jūrmalas tematiku; | 4 | 80 |
|  | rūpnieciski ražoti suvenīri ar Latvijas un Eiropas Savienības tematiku; | 5,6 | 112 |
|  | ogas, augļi, dārzeņi, biškopības produkti; | 4 | 80 |
|  | ziedi, zari, no tiem gatavoti izstrādājumi, puķes podos; | 4 | 80 |
|  | Ziemassvētkiem paredzēti nocirsti vai podos augoši dažādu sugu skuju koki; | 8 | 160 |
|  | mājas apstākļos ražoti pārtikas produkti no pašu ražotās lauksaimniecības produkcijas; | 4,8 | 96 |
|  | karstās un aukstās uzkodas (piemēram, saldējums, vafeles, popkorns, cukurvate u.c.); | 6,4 | 128 |
|  | bezalkoholiskie dzērieni; | 8 | 160 |
|  | uzkodas un bezalkoholiski dzērieni no pašapkalpošanās tirdzniecības iekārtām; | 12,8 | 256 |
|  | alkoholiskie dzērieni; | 12,8 | 256 |
|  | ar izklaidi un mākslu saistīti pakalpojumi (piemēram, sejas apgleznošana, karikatūru gleznošana, hennu gleznošana, biļešu tirdzniecība utml., izņemot ielu muzicēšana); | 4 | 80 |
|  | rūpnieciski ražotas pārtikas un nepārtikas preces. | 5,6 | 112 |

1. Realizējamo preču grupas un Nodeva par vienu Ielu tirdzniecības un Ielu tirdzniecības organizēšanas vietu publiska pasākuma laikā**:**

|  |  |  |  |
| --- | --- | --- | --- |
| **Nr.p.k.** | **Realizējamo preču grupas** | **Centra rajonā** | **Ārpus Centra rajona** |
| **Nodevas likme dienā (EUR)** | |
|  | pašražoti mākslas un amatniecības priekšmeti; | 16 | 12,8 |
|  | rūpnieciski ražoti suvenīri; | 28 | 22,4 |
|  | ogas, augļi, dārzeņi, biškopības produkti; | 20 | 16 |
|  | ziedi, zari, no tiem gatavoti izstrādājumi, puķes podos, puķu un dārzeņu stādi, dēsti, sīpoli, gumi, zemcietes un sēklas; | 20 | 16 |
|  | augu koku un ogulāju stādi, dekoratīvo koku un krūmu stādmateriāli, Ziemassvētkiem paredzēti nocirsti vai podos augoši dažādu sugu skuju koki; | 40 | 32 |
|  | mājas apstākļos ražoti pārtikas produkti no pašu ražotās lauksaimniecības produkcijas; | 30 | 24 |
|  | citas pašražotas pārtikas un nepārtikas preces; | 40 | 32 |
|  | saldējums, uzkodas, bezalkoholiskie dzērieni, rūpnieciski ražotas pārtikas un nepārtikas preces; | 40 | 32 |
|  | ar izklaidi un mākslu saistīti pakalpojumi (piemēram, sejas apgleznošana, karikatūru gleznošana, hennu gleznošana, biļešu tirdzniecība utml., izņemot ielu muzicēšana); | 20 | 16 |
|  | sabiedriskā ēdināšana; | 65 | 52 |
|  | alkoholiskie dzērieni, kuru tilpumprocents nepārsniedz 15%; | 75 | 60 |
|  | alkoholiskie dzērieni, kuru tilpumprocents pārsniedz 15%. | - | 70 |

1. **Nodevas atbrīvojumi un atvieglojumi**
2. Nodevu par Ielu tirdzniecību publiskās vietās nemaksā:
   1. ja Ielu tirdzniecība notiek uz privātas zemes, uz kuru komersantam ir īpašuma, valdījuma vai lietojuma tiesības;
   2. ja Ielu tirdzniecības organizators publiska pasākuma laikā ir Pašvaldība vai tās dibināta iestāde un no Ielu tirdzniecības dalībniekiem tiek iekasēta maksa par Ielu tirdzniecības organizēšanas nodrošināšanu, saskaņā ar Pašvaldības vai tās dibinātas iestādes apstiprinātu maksas pakalpojumu cenrādi;
   3. Pašvaldības līdzfinansētu vai pilnībā finansētu publisku pasākumu organizatori, ja pasākuma apmeklētājiem par pasākuma apmeklējumu netiek piemērota ieejas vai dalības maksa;
   4. fiziskas personas, kurām atbilstoši nodokļu jomu reglamentējošiem normatīvajiem aktiem nav jāreģistrē saimnieciskā darbība un ir tiesības pārdot preces, atbilstoši Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 7. punktam;
   5. ja tiesības veikt Ielu tirdzniecību iegūtas izsoles kārtībā;
   6. sabiedriskās ēdināšanas pakalpojumu sniegšanai no 1. oktobra līdz 1. aprīlim.
3. No 1. oktobra līdz 30. novembrim un no 1. februāra līdz 1. aprīlim Nodevas maksas atvieglojumus piemēro visiem Ielu tirdzniecības un Ielu tirdzniecības organizēšanas dalībniekiem 20% apmērā.
4. **Nodevas apmaksas kārtība**
5. Nodeva par Ielu tirdzniecību maksājama ar pārskaitījumu uz Jūrmalas valstspilsētas administrācijas (turpmāk – Centrālā administrācija) norēķinu kontu, maksājuma mērķa sadaļā norādot maksāšanas paziņojuma numuru, vai Centrālās administrācijas kasē, klātienē ar maksājumu karti vai skaidrā naudā.
6. Atļauja Ielu tirdzniecības veikšanai tiek izsniegta tikai pēc pilnā apjomā apmaksātas Nodevas.
7. Ja vienā Ielu tirdzniecības vietā tiek realizētas dažāda sortimenta preces, Nodevas apmērs tiek noteikts pēc lielākās nodevas likmes.
8. Ielu tirdzniecības organizēšanas veikšanai, tajā skaitā publiska pasākuma laikā, Nodeva apmaksājama par katru ielu tirdzniecības dalībnieku.
9. Maksāšanas paziņojums par Nodevu tiek sagatavots piecu darba dienu laikā no iesnieguma un visu nepieciešamo dokumentu saņemšanas dienas, nosūtīts iesniedzējam un apmaksājams atbilstoši maksāšanas paziņojumā norādītajai informācijai. Ja Nodeva netiek apmaksāta maksāšanas paziņojumā noteiktajā termiņā, atļaujas pieprasījums tiek anulēts.
10. **Noslēguma jautājums**
11. Ar šo Noteikumu spēkā stāšanos spēku zaudē Jūrmalas pilsētas domes 2011. gada 21. aprīļa saistošie noteikumi Nr. 18 “Par pašvaldības nodevu par ielu tirdzniecību un sabiedriskās ēdināšanas pakalpojumu sniegšanu publiskās vietās Jūrmalā”.

**PASKAIDROJUMA RAKSTS**

**Jūrmalas domes 2025. gada \_\_\_\_. \_\_\_\_\_\_\_\_\_\_\_\_ saistošajiem noteikumiem Nr.\_\_\_**

**“Par pašvaldības nodevu par ielu tirdzniecību Jūrmalas valstspilsētas administratīvajā teritorijā”**

| **Paskaidrojuma raksta sadaļas** | **Norādāmā informācija** |
| --- | --- |
| 1. Mērķis un nepieciešamības pamatojums | 1.1 Saistošie noteikumi “Par pašvaldības nodevu par ielu tirdzniecību Jūrmalas valstspilsētas administratīvajā teritorijā” (turpmāk – Noteikumi) izstrādāti saskaņā ar likuma “Par nodokļiem un nodevām” 12. panta pirmās daļas 4. punktu un Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” 3. un 9. punktu. Noteikumi nosaka nodevas likmi (turpmāk – Nodeva) par ielu tirdzniecību Jūrmalas valstspilsētas administratīvajā teritorijā, gadījumus, kad tiek piemēroti Nodevas atbrīvojumi un atvieglojumi, kā arī Nodevas apmaksas kārtību. Noteikumi papildus nodrošinās Jūrmalas valstspilsētas attīstības programmas 2023.- 2029. gada Rīcības plānā prioritātes “Tūrisms kūrortpilsētas konkurētspējai” (T) rīcības virziena “Uzņēmējdarbībai pievilcīga vide” (T2) noteiktā mērķa T2.2. “Plānot un attīstīt pašvaldības uzņēmējdarbības atbalsta politiku” darbību T2.2.6. “Izsniegt pašvaldības atļaujas ielu tirdzniecībai, sabiedriskās ēdināšanas pakalpojumu sniegšanai u.c. iedzīvotāju sabiedriskās dzīves organizēšanas nodrošināšanai (tajā skaitā e – pakalpojumu attīstība uzņēmējiem)” īstenošanu.  1.2. Jūrmalas dome 2024. gada 19. decembrī apstiprināja saistošos noteikumus Nr. 58 “Par ielu tirdzniecības, ielu tirdzniecības organizēšanas un sabiedriskās ēdināšanas pakalpojumu sniegšanas atļaujas saņemšanas kārtību Jūrmalas valstspilsētas administratīvajā teritorijā” (turpmāk – Saistošie noteikumi Nr. 58). Nodevas piemērošana ir cieši saistīta ar Saistošajos noteikumos Nr. 58 noteiktajām prasībām, tādējādi nodrošinot vienotus un saskaņotus regulējumus.  1.3. Noteiktās Nodevas un preču grupas par ielu tirdzniecību, ielu tirdzniecības organizēšanu vai sabiedriskās ēdināšanas pakalpojumu sniegšanu, tajā skaitā publiska pasākuma laikā (turpmāk kopā saukta arī “Ielu tirdzniecība”) Jūrmalas valstspilsētas administratīvajā teritorijā tiek diferencētas, ņemot vērā to izcelsmes veidu, preču izlietošanas procesā radīto ietekmi uz vidi, preču ietekmi uz veselību, kā arī galamērķa popularizēšanu. |
| 2. Fiskālā ietekme uz pašvaldības budžetu | 2.1. Saskaņā ar Pašvaldību likuma 46. panta otro daļu, paskaidrojuma rakstā neiekļauj informāciju par plānoto projekta ietekmi uz pašvaldības budžetu.  2.2. Nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanu, lai nodrošinātu Noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1.Sociālā ietekme – Noteikumu 7. punkts nosaka gadījumus, kad Nodevu par ielu tirdzniecību publiskās vietās nemaksā, savukārt Noteikumu 8. punkts nosaka Nodevas maksas atvieglojumus.  3.2.Ietekme uz vidi – Noteikumiem nav ietekmes uz vidi.  3.3.Ietekme uz iedzīvotāju veselību – Noteikumi ietver lielākas Nodevas likmes preču grupām, kas negatīvi ietekmē iedzīvotāju veselību.  3.4.Ietekme uz uzņēmējdarbības vidi pašvaldības teritorijā – Noteikumi attiecināmi uz jebkuru fizisku un juridisku personu, kas plāno iekārtot ielu tirdzniecības vietas Jūrmalas valstspilsētas administratīvajā teritorijā. Sagaidāma palielināta uzņēmēju interese Ielu tirdzniecības veikšanai ilgākā laika periodā, sakarā ar papildu preču grupām, kas atļautas Ielu tirdzniecībai Centra rajonā, Nodevas maksas samazinājumu mēnesī, kurš noteikts ar mērķi veicināt uzņēmējdarbību un samazināt administratīvo slogu pašvaldības darbiniekiem, paredzot, ka  Ielu tirdzniecība tiks veikta ilgākā laika periodā.  Sabiedriskās ēdināšanas pakalpojumu sniedzējiem tiek noteikts atbrīvojums no Nodevas maksas no 1. oktobra līdz 1. aprīlim, pamatojoties uz to, ka atļaujas saņemšanas process sabiedriskās ēdināšanas pakalpojumu sniedzējiem ir sarežģītāks, kā arī to, ka Nodeva tiek piemērota par katru dienu, kad terase ir uzstādīta uz pašvaldības zemes, tādā veidā radot nevienlīdzīgus apstākļus salīdzinājumā ar ielu tirdzniecības dalībniekiem, kuriem ir iespēja brīvi izvēlēties dienas, kurās tiek veikta ielu tirdzniecība.  Atvieglojums no Nodevas maksas noteikts arī visiem ielu tirdzniecības dalībniekiem no 1. oktobra līdz 30. novembrim un no 1. februāra līdz 1. aprīlim 20% apmērā, ar mērķi veicināt uzņēmējdarbību nesezonā. No 1. decembra līdz 1. janvārim Nodevas maksas atvieglojums netiek noteikts, jo šis ir aktīvs tirdzniecības periods, īpaši Ziemassvētku laikā, kad pieaug pieprasījums pēc svētku precēm, dāvanām un ziemas sezonas produktiem.  3.5. Ietekme uz konkurenci – ar Noteikumiem sagaidāma paaugstināta tirdzniecības dalībnieku konkurētspēja, kā arī plānots nodrošināt vienlīdzīgas tiesības un iespējas. |
| 4. Ietekme uz administratīvajām procedūrām un to izmaksām | Noteikumi neietekmē līdzšinējās administratīvās procedūras un izmaksas. |
| 5. Ietekme uz pašvaldības funkcijām un cilvēkresursiem | 5.1. Ietekme uz pašvaldības funkciju izpildi netiek paredzēta.  5.2. Noteikumu realizēšanai nav nepieciešami papildu cilvēkresursi, nav nepieciešama jaunu institūciju vai darba vietu izveide. |
| 6. Informācija par izpildes nodrošināšanu | 6.1. Noteikumu izpildē ir iesaistītas sekojošas Jūrmalas valstspilsētas administrācijas struktūrvienības - Attīstības pārvaldes Tūrisma un uzņēmējdarbības attīstības nodaļa, kas nodrošina maksāšanas paziņojuma sastādīšanu atbilstoši Noteikumos noteiktajam, un Centralizētā grāmatvedība, kas nodrošina kontroli par apmaksātās Nodevas uzskaiti un sadalījumu.  6.2. Noteikumu izpildē nav paredzēta jaunu institūciju izveide, esošo likvidācija vai reorganizācija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajā daļā noteiktajam, informācija tiks ievietota Jūrmalas valstspilsētas Pašvaldības tīmekļvietnē [www.jurmala.lv](http://www.jurmala.lv) sabiedrības viedokļa noskaidrošanai, nodrošinot ikvienam interesentam iesniegt savus priekšlikumus vai iebildumus. |